22.11.2022
FI
Euroopan unionin virallinen lehti
C 443/109
3.4 ETSK toteaa, että yritykset tarvitsevat taloudellista tukea, jotta ne voivat ottaa käyttöön automatisoituja teknologioita uudelleenkäyttöön kelpaamattomien tekstiilien lajittelua varten.
On myös tarpeen kehittää parempia kierrätyslaitoksia, ja tässä yhteydessä on pohdittava mm. paikallisten ja alueellisten kierrätys- ja lajittelukeskusten mahdollisuutta.
Lisäksi vaatteiden korjaamiseen erikoistuneen infrastruktuurin, kuten myymälöiden ja liikkeiden, kehittämisen on oltava alan toimijoiden keskeinen tehtävä.
Komitea on tähän liittyen tyytyväinen Euroopan vaatetus- ja tekstiilialan järjestön EURATEXin aloitteeseen perustaa Euroopan tekstiili- ja vaatetusteollisuusalueiden läheisyyteen viisi tekstiilien kierrätys­ keskusta (ReHub) teollisuuden tekstiilijätteen, tuotanto- ja myyntivaiheessa syntyvän ns. pre-consumer-tekstiilijätteen ja kotitalouksista peräisin olevan ns. post-consumer-tekstiilijätteen keräystä, lajittelua, käsittelyä ja kierrätystä varten.
Komitea katsoo, että kierrätettyjä tuotteita koskevat tekniset, ekologiset, sosiaaliset ja energiastandardit ovat tarpeen ja että ne olisi laadittava ja pantava täytäntöön ISO-järjestelmän puitteissa ja sisällytettävä kansainvälisiin kauppasopimuksiin.
3.5 ETSK on huolissaan siitä, että tekstiilijätettä voidaan viedä käytettyinä tuotteina maasta toiseen, ja katsoo, että asiaan on puututtava välittömästi EU:n tasolla.
Kemikaalien käyttöä on valvottava tehokkain tarkastuksin arvoketjun kaikissa vaiheissa.
Lisäksi ETSK kehottaa ottamaan käyttöön maailmanlaajuiset kestävyyttä koskevat parhaat menettelytavat, joiden mukaisesti ostajien ja tuotemerkkien omistajien olisi tarkistettava, että CENin, Cenelecin ja ETSIn teknisiä standardeja noudatetaan ja vaadittava niiden noudattamista.
3.6 Komitea katsoo, että unionissa tarvitaan julkisiin hankintoihin sovellettavia alakohtaisia ja yhdenmukaistettuja sosiaali- ja ympäristönäkökohtiin liittyviä sääntöjä, joiden avulla helpotetaan rajatylittävää osallistumista ja edistetään tasapuolisten toimintaedellytysten luomista.
Lopullisena tavoitteena on se, että kaikkialla EU:ssa on käytössä pakolliset, yhdenmukaistetut järjestelmät.
Olisi perustettava eurooppalainen kolmikantakomitea, jossa ovat mukana työmarkkina­ osapuolet ja kansalaisyhteiskunnan organisaatiot ja jonka tehtävänä on seurata ja tukea sosiaalisten ja ympäristöön liittyvien kriteerien soveltamista tekstiilialan hankintakäytäntöjen yhteydessä.
4.
Kuluttajat ja digitalisaatio 4.1 ETSK kehottaa Euroopan komissiota laatimaan arvioinnin sisämarkkinoilla tuotettavien tai myytävien tekstiilien merkintöihin mahdollisesti tehtävien parannusten vaikutuksista.
On varmistettava, että kuluttajilla on tasapuoliset mahdollisuudet saada tietoa korjattavuuspisteistä, jäljitettävyydestä ja digitaalisen merkin sisältämästä informaatiosta.
Komitean mielestä tekstiilituotteiden kierrätysastetta ja jalanjälkeä koskevien pitkälle menevien merkintävaatimusten käyttöönotto voisi olla merkittävä kannustin, joka saisi kuluttajat valitsemaan kestäväpohjaisempia tuotteita.
4.2 ETSK katsoo, että EU:n tasolla toteutettava laaja tiedotuskampanja voi auttaa kansalaisia tekemään tietoon perustuvia kestäviä valintoja ja että kuluttajia olisi kannustettava asettamaan laatu määrän edelle.
Tämä voitaisiin tehdä esimerkiksi niin, että kestävyysperiaatteiden mukaisiin ja niiden vastaisiin tuotteisiin sovellettaisiin sisämarkkinoilla erilaisia alv-kantoja.
4.3 Avoimet, yhteiset ja jaetut tiedot tuotteista, kierrätetyistä ja uudelleenkäytetyistä materiaaleista, tuotteiden hävittämisestä, tuotantoprosessissa käytetyistä kemikaaleista, tuotantoprosessin sosiaalisista ja työvoimaan kohdistuvista vaikutuksista sekä ympäristövaikutuksista toimitusketjun kaikkien yritysten osalta ovat tärkeitä toimitusketjujen seurannan kannalta.
Lisäksi avointa tietoa koskevan kehyksen luominen ja kuluttajien, kansalaisyhteiskunnan ja työmarkkinaosa­ puolten vapaan tiedonsaannin varmistaminen on ratkaisevan tärkeää ekologisen ja sosiaalisen tilanteen parantamiseksi tekstiilialalla.
ETSK katsoo, että kuluttajien digitaalinen lukutaito on otettava huomioon ja että tietosisältö olisi kohdennettava kaikille toimitusketjun sidosryhmille.
Avoimen tiedon tarpeen ja teollisoikeuksien suojelun välillä on löydettävä oikea tasapaino.
4.4 ETSK on huolissaan siitä, että maailmanlaajuisesti alle 1 prosentti tekstiileistä kierrätetään uusiksi tekstiileiksi (3), ja katsoo, että tulevassa laajennetun tuottajavastuun järjestelmässä olisi luotava oikeanlaiset kannustimet, joilla edistetään tekstiilien kuitukierrätystä vääränlaisten kiertoprosessien, esimerkiksi kierrätetyistä muovipulloista valmistetun polyesterin käytön, sijaan.
5.
Koulutus ja työolot ja -ehdot 5.1 Komitea huomauttaa, että tekstiilialan sosiaalisia näkökohtia olisi voitu käsitellä seikkaperäisemmin, ja se olisi toivonut, että aloitteita olisi esitetty useampia.
Vihreän siirtymän on kuljettava käsi kädessä oikeudenmukaisen siirtymän kanssa, ja komitea on pettynyt siihen, että muista työmarkkinaosapuolten vuoropuheluun ja työehtosopimusneuvotteluihin liittyvistä aloitteista ei ole ilmoitettu.
(3)
Euroopan komissio, Kestäviä ja kiertotalouteen perustuvia tekstiilejä koskeva EU:n strategia.